                        ROMÂNIA

           JUDEȚUL BISTRIȚA-NĂSĂUD

CONSILIUL LOCAL AL COMUNEI FELDRU

H O T Ă R Â R E

privind modificarea articolului nr. 2 de la Hotărârea Consiliului Local Feldru nr. 34 din 30.05.2023  privind  aprobarea Acordului de Parteneriat între Județul Bistrița-Năsăud și unitățile administrativ - teritoriale din județ în vederea implementării proiectului „Realizarea, implementarea, utilizarea și administrarea sistemelor informatice de înaltă performanță, la nivelul județului Bistrița-Năsăud, dezvoltate și găzduite prin sistemul Cloud Regional Nord-Vest”

         Consiliul local al comunei Feldru întrunit în ședință ordinară din data de 21.09.2026, în prezența a 15 consilieri din totalul de 15 consilieri în funcție.

Având în vedere:

            - Adresa Consiliului Județean Bistrița-Năsăud nr. IIIA/19138/16.09.2026 privind solicitarea de verificare si validare acord de parteneriat între UAT din județ și Județul Bistrița – Năsăud;


- Referatul de aprobare nr. 8367 din 18.09.2026 al Primarului comunei Feldru;

- Raportul de specialitate nr. 8368 din 18.09.2026 al viceprimarului comunei Feldru;

- Avizul Comisiei de specialitate a Consiliului Local al Comunei Feldru nr. 8369 din 18.09.2026; 

- Încheierea Civilă nr. 2573/2024 prin care se atribuie mandatul pentru funcția de primar către dl. Opriș Ioan-Dan;

- prevederile Hotărârii Consiliului Local Feldru nr. 34 din 30.05.2023  privind  aprobarea Acordului de Parteneriat între Județul Bistrița-Năsăud și unitățile administrativ - teritoriale din județ în vederea implementării proiectului „Realizarea, implementarea, utilizarea și administrarea sistemelor informatice de înaltă performanță, la nivelul județului Bistrița-Năsăud, dezvoltate și găzduite prin sistemul Cloud Regional Nord-Vest”.
- prevederile art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

- prevederile art. 7 alin. (2) din Legea nr. 287/2009 privind Codul civil, republicată, cu modificările și completările ulterioare;

 - prevederile art . 89 alin. (8) și art. 96 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

- prevederile Programului Regional Nord-Vest 2021-2027, Prioritatea 2 - O regiune cu localități SMART, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice;

- prevederile Ordonanţei de urgență a Guvernului nr. 89/2022 privind înfiinţarea, administrarea şi dezvoltarea infrastructurilor şi serviciilor informatice de tip cloud utilizate de autorităţile şi instituţiile publice;

- prevederile Hotărârii Consiliului Județean Bistrița-Năsăud nr. 51/2022 privind aprobarea Strategiei de dezvoltare a județului Bistrița‐Năsăud pentru perioada 2021‐2027;

- prevederile Hotărârii Consiliului Județean Bistrița-Năsăud nr. 14/2023 privind aprobarea Acordului de parteneriat pentru realizarea și dezvoltarea unui Cloud Regional în regiunea Nord-Vest, cu finanțare prin Programul Regional Nord-Vest 2021-2027, cu modificările ulterioare;

- Acordul de principiu privind încheierea unui Acord de parteneriat cu toate unitățile administrativ-teritoriale din Județul Bistrița-Năsăud pentru aprobarea unor măsuri în vederea realizării, implementării, utilizării și administrării sistemelor informatice de înaltă performanță, la nivelul Județului Bistrița-Năsăud dezvoltate și găzduite prin sistemul Cloud Regional Nord-Vest;

În temeiul prevederilor art. 129, alin. (1), alin. (2) lit. e) și alin. (9) lit. c), ale art. 139, alin. (1), alin. (3), lit. d), f) și ale art. 196, alin. (1), lit. a) și art. 197 din Ordonanța de urgență a Guvernului nr.57/2019 privind Codul administrativ, cu modificările și completările ulterioare;
HOTĂRĂȘTE:

Art. I Se aprobă modificarea articolului nr. 2 de la Hotărârea Consiliului Local Feldru nr. 34 din 30.05.2023 care va avea următorul conținut: Art. nr. 2 Se împuternicește Primarul comunei Feldru, domnul Opriș Ioan-Dan, să semneze, în numele și pe seama comunei Feldru, acordul de parteneriat prevăzut la art. 1. 
Art. II Prezenta hotărâre a fost adoptată cu 15 voturi „pentru”, 0 voturi ,,împotrivă ”, 0 „abțineri” din 15 consilieri prezenţi.
Art. III Cu ducerea la îndeplinire a prevederilor prezentei hotărâri se încredințează Primarul comunei Feldru.

Art. IV Prezenta hotărâre se comunică, prin grija Secretarului general al comunei Feldru, cu:

- Primarul comunei Feldru;

- Consiliul Județan Bistrița-Năsăud;

- Instituția Prefectului - județul Bistrița-Năsăud.
           Președinte de ședință
                    
      Contrasemnează secretar general

                  Sbîrciu Călin                                                    al comunei Feldru

                                                                                             Beșuțiu Gavrilă

           Nr. 44 din 21.09.2026           
